
Tisztelt Bizottság!
I. Előzmények:
Fót Város Önkormányzata Képviselő-testülete 2024. évben megalkotta az Önkormányzat sporttal kapcsolatos feladatairól és a sporttevékenység támogatásáról szóló 12/2024. (IX.30.) önkormányzati rendeletét.
A  Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 14/2024. (X.8.) önkormányzati rendelet (a továbbiakban: KT SZMSZ) 5. sz. melléklet 1.11. pontjában foglaltak szerint a Város- és Közösségfejlesztési Bizottság (a továbbiakban: VKB) hatáskörébe tartozik az Önkormányzat költségvetése kulturális, sport és egyéb támogatási célú kiadási előirányzatainak felhasználására kiírt pályázati felhívások szövegének elfogadása, beérkező pályázatok elbírálása és javaslattétel a Képviselő-testület számára a támogatások megítéléséről.
II. A döntéshez szükséges információk, tájékoztatások:
Fót Város Önkormányzat Képviselő-testülete az önkormányzat sporttal kapcsolatos feladatairól és a sporttevékenység támogatásáról szóló 12/2024. (IX. 30.) önkormányzati rendeletében foglaltak alapján kidolgozásra kerültek az Önkormányzat által nyújtható pályázati források eljárási feltételei.

A fentiek alapján elkészítettük a Sport Pályázati Alap pályázati előirányzatának terhére kiírandó pályázati felhívás szövegét, amely az alábbi pályázati feltételeket:

A pályázatban részt vevők köre (a továbbiakban: pályázók):

–   fóti székhelyű egyesületek, alapítványok, egyházi szervezetek,

–   fóti lakóhellyel rendelkező természetes személyek.
A pályázatok beérkezésének határideje: 2025. március 31. hétfő 12.00 óra.
A Pályázati cél megvalósítási határideje: 2025. december 31.
A pályázati keret bruttó 2.000.000 forint, amelyből egy pályázó legfeljebb bruttó 250.000, - Ft, azaz kettőszázötvenezer forint összeg erejéig részesülhet, de legfeljebb a pályázott összeg 80 %-áig.

Értékelési szempontok:
1. Szakmai tartalom

2. Támogatással érintett FÓTI személyek száma, elérés-célcsoport

3. A támogatás aránya az összköltséghez viszonyítva (költséghatékonyság, megalapozott költségvetés)

4. Közérdek, közcél

5. Partnerség/együttműködés

6. Hogyan illeszkedik az az önkormányzati célokhoz, a Képviselő-testület által elfogadott éves munkatervben megfogalmazott célokhoz. 

A szempontokat a bizottsági tagok 1-5 pontig terjedő skálán értékelik, amelyben az 1-gyenge, 5-kitűnő. 
A beszámolás, elszámolás szabályai

1. A Támogatási szerződésben meghatározott írásbeli beszámoló egészüljön ki a támogatott rendezvényről, eseményről készült fényképekkel, videókkal. 

2. A számlák végösszegei egyezzenek a pályázaton elnyert összeggel.

3. A számlákon megnevezett költségek egyértelműen tartalmazzák a pályázati célban megfogalmazottak megvalósulását.

A Pályázati cél megvalósítási határideje: 2025. december 31.
A pályázati cél megvalósulásáról szóló írásbeli, fényképpel vagy videó felvétellel alátámasztott beszámoló leadási határideje: 2026. január 31., amennyiben a pályázat megvalósulásának határideje nem módosult. 

Az előterjesztés 1. sz. melléklete szerinti pályázati felhívást javasoljuk a VKB számára elfogadásra.
A fentiek alapján a következő határozati javaslatot terjesztem a Tisztelt Bizottság elé.
III. Határozati javaslat:
…/2025. (II.18.) VKB-határozat

1./ Fót Város Önkormányzat Város- és Közösségfejlesztési Bizottsága elfogadja a Sport Pályázati Alap pályázati előirányzatának terhére a sport tevékenységek támogatását célzó pályázati felhívást a határozat 1. sz. melléklete szerinti tartalommal.

2./ Fót Város Önkormányzat Város- és Közösségfejlesztési Bizottsága felkéri a Jegyzőt, hogy Fót Város Önkormányzata 2025. évi Költségvetésének elfogadását követően intézkedjen a pályázati felhívás határidőben történő megjelenéséről a Fóti Hírnök márciusi számában, valamint Fót Város honlapján és Fót Város facebook oldalán.
3./ Fót Város Önkormányzat Város- és Közösségfejlesztési Bizottsága felkéri a Jegyzőt, hogy gondoskodjon a pályázatok felbontásával, a szükséges hiánypótlások kezelésével kapcsolatos feladatok elvégzéséről.

Felelős:
1./ pont: VKB elnök, 2./-3./ pont: jegyző,  

Határidő:
1./ pont: azonnal, 2./ pont: 2025. február 28., 3./ pont: 2025. április 5.
Jogszabályi hivatkozás: 
· A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 14/2024. (X.8.) önkormányzati rendelet 
· Fót Város Önkormányzat Képviselő-testülete az önkormányzat sporttal kapcsolatos feladatairól és a sporttevékenység támogatásáról szóló 12/2024. (IX. 30.) önkormányzati rendelet
Az előterjesztés és a határozat mellékletei:

1. sz. melléklet: Sport Pályázati Alap pályázati felhívása (egyben a határozat 1. sz melléklete)

